Agasio nykštukė

Agasio nykštukė (Apistogramma agassizii) – daugiaspalvių ešeržuvių (Cichlidae) šeimos žuvų rūšis.

Gyvena Pietų Amerikoje, Amazonės regione, stovinčiame ar lėtai tekančiame vandenyje.https://animal-world.com/encyclo/fresh/cichlid/AgassiziCichlid.php https://www.fishbase.de/summary/Apistogramma-agassizii.html Spalva gelsvai rusva, išilgai kūno ligi pat uodegos eina plati tamsi juosta. Patinėliams būdinga pailgėjusi ieties pavidalo uodega. Uodega oranžinė, mėlynais krašteliais, o nugaros pelekas - vienspalvis, taip pat oranžinis. Nugarėlė violetinės spalvos, o ant galvos ir kūno - daug mažų mėlynų taškelių. Patinėliai užauga maždaug iki 8 cm, patelės – 6 cm.https://tropical-fish-keeping.com/agassizs-dwarf-cichlid-apistogramma-agassizii.html

Laikomos akvariumuose.https://www.fantaseaaquariums.com/fishes-care/keeping-agassizs-dwarf-cichlid/ Rekomenduojama laikyti vieną patinėlį ir kelias pateles, kitos žuvytės akvariume turėtų būti mažesnės ir neagresyvios, tokiu būdu išvengiama konfliktų, kadangi šios žuvys yra teritorinės ir gina savo gyvenamą vietą. Akvariume jiems būtina dažnai keisti bent dalį vandens, kad nesusikauptų dideli nitratų kiekiai, kuriems šios žuvys yra labai jautrios. 


 Šaltiniai 

Kategorija:Cichlidai
Kategorija:Akvariuminės žuvys